Яўген Яўгенавіч Казлоў

Яўген Казлоў (нар. , ) — расійскі футбаліст, паўабаронца індыйскага клуба «Махамедан» з Калькуты.

 Клубная кар’ера 
Выхаванец ДЮСШ Сергіева Пасада, дарослую кар’еру пачаў у 2012 годзе ў падольскім «Віцязі» ў ПФЛ (трэці расійскі дывізіён). У другой палове 2013 года выступаў у арэндзе за моладзевую каманду казанскага «Рубіна». У 2014 годзе перайшоў у ніжагародскую «Волгу», у складзе якой 15 мая 2014 года дэбютаваў у Прэм’ер-лізе ў матчы апошняга тура супраць «Урала» (1:2), адгуляўшы другі тайм.

У верасні 2014 года перайшоў у санкт-пецярбургскі «Зеніт», гуляў за моладзевую каманду і фарм-клуб «Зеніт-2». У ліпені 2015 года на правах арэнды далучыўся да санкт-пецярбургскага «Дынама».

У пачатку 2016 года гуляў за фінскі «Лахты» ў неафіцыйным Кубке лігі Фінляндыі, а пазней перайшоў у латвійскі «Спартак» з Юрмалы, з якім двойчы стаў чэмпіёнам краіны. У сезоне 2017 стаў таксама адным з найлепшых бамбардзіраў чэмпіянату Латвіі, быў прызнаны найлепшым паўабаронцам і найлепшым іграком першынства.

У студзені 2018 года далучыўся да беларускага клуба «Шахцёр» з Салігорска і неўзабаве падпісаў кантракт. Не здолеў замацавацца ў асноўным складзе каманды, прыцягваўся да матчаў дубля. З мая па жнівень 2018 года амаль не гуляў з-за траўмы, пасля вяртання стаў з’яўляцца на полі эпізадычна. У сезоне 2019 гуляў толькі за дубль салігорцаў. У жніўні 2019 года разарваў кантракт з «Шахцёрам».

У пачатку 2020 года далучыўся да латвійскага «Вэнтспілса», а ў сакавіку 2021 года перайшоў у казахстанскі «Акжайык». У студзені 2022 года стаў іграком «Кызыл-Жара», пакінуў клуб у студзені 2023 года. У лютым 2023 года папоўніў склад «Атырау».

У студзені 2024 года далучыўся да індыйскага «Махамедана».

 Міжнародная кар’ера 
У 2015 годзе выступаў за моладзевую зборную Расіі.

 Дасягненні 
   Чэмпіён Латвіі (2): 2016, 2017
  Найлепшы бамбардзір чэмпіянату Латвіі: 2017
  Найлепшы ігрок чэмпіянату Латвіі: 2017
   Срэбраны прызёр чэмпіянату Беларусі: 2018
  Уладальнік Кубка Беларусі: 2019

 Крыніцы 

Катэгорыя:Футбалісты Расіі
Катэгорыя:Ігракі ФК Віцязь Падольск
Катэгорыя:Ігракі ФК Рубін Казань
Катэгорыя:Ігракі ФК Волга Ніжні Ноўгарад
Катэгорыя:Ігракі ФК Зеніт Санкт-Пецярбург
Катэгорыя:Ігракі ФК Зеніт-2 Санкт-Пецярбург
Катэгорыя:Ігракі ФК Дынама Санкт-Пецярбург
Катэгорыя:Ігракі ФК Спартак Юрмала
Катэгорыя:Ігракі ФК Шахцёр Салігорск
Катэгорыя:Ігракі ФК Вэнтспілс
Катэгорыя:Ігракі ФК Акжайык Уральск
Катэгорыя:Ігракі ФК Кызыл-Жар
Катэгорыя:Ігракі ФК Атырау
Катэгорыя:Ігракі ФК Махамедан Калькута